b'\n_START_ARTICLE_\nT-40\n_START_PARAGRAPH_\nT-40 var en lett stridsvogn med amfibiekapabilitet utviklet for den sovjetiske h\xc3\xa6r og var i tjeneste fra 1939. Den skulle komme til \xc3\xa5 danne grunnlaget for en rekke lette stridvogner utviklet senere som T-60 og T-70. Men etter kampanjen mot Finland fant man ut at amfibiekapabiliteten var un\xc3\xb8dvendig, og at bestykningen var utilstrekkelig og pansringen for tynn. Totalt ble bare 225 produsert._NEWLINE_T-40 hadde en bestykning p\xc3\xa5 en 12,7\xc2\xa0mm DShK tung mitralj\xc3\xb8se og panseret var mellom 7\xc2\xa0mm og 14\xc2\xa0mm tykt. Den hadde et mannskap p\xc3\xa5 to og var drevet av en GAZ-202 bensinmotor p\xc3\xa5 70 hk. Den var utstyrt med propell og ror for fremdrift i vann.'